Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 144

9. ingóság — ingóság értékbevallás nélkül csak olyan feltétellel adható fel fuvarozásra, ha a feladó a fuvarlevélnek „A feladó különleges nyilatkozatai” rovatába „Értékbevallás nélkül” bejegyzést tesz, és azt aláírásával igazolja. Ingóságnak a fuvarlevélben való értékbevallással történő feladása esetén a feladó köteles a küldemény valamennyi darabjában (ládák stb.) elhelyezett összes tárgyról azok darabszámának és értékének feltüntetésével, három példányban jegyzéket készíteni. A jegyzékben a felsoroltakon kívül meg kell adni a küldeménydarabok összes darabszámát és az ingóság összértékét, amelynek a fuvarlevélbe írt értékbevallással kell megegyeznie. A jegyzék első példánya a feladási állomáson marad, a második példányt a feladó kapja, a harmadik példányt pedig az ingósághoz kell csatolni, az a küldeményt a rendeltetési állomásig kíséri.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes